Bart D. Ehrman vuonna 2012
**Bart D. Ehrman** (s. 5. lokakuuta 1955) on yhdysvaltalainen Uuden testamentin tutkija ja professori Pohjois-Carolinan yliopistosta Chapel Hillissä. Ehrman on kirjoittanut yli kolmekymmentä teosta, joista kuusi on valikoitunut New York Timesin bestseller -listalle. Ensimmäisen myyntimenestyskirjansa *Misquoting Jesus* hän julkaisi vuonna 2005. Tilaajamaksuilla rahoitettua noin 8 000 tilaajan blogia hän on pitänyt vuodesta 2012 alkaen. Hänen teoksiaan on käännetty 27 kielelle.

Ehrman oli evankelikaalinen kristitty aloittaessaan Raamatun tutkijan uransa. Hän luopui fundamentalistisesta Raamatun tulkinnastaan suorittaessaan tohtorintutkintoa Princetonin teologisesta seminaarista ja lukiessaan Uutta testamenttia kreikaksi. Hän huomasi ristiriitoja, yhteensovittamattomia näkökulmia, pseudepigrafeja ja kristillisiä oppeja, joita ei pitänyt varhaiskristillisyyteen kuuluvina kuten kolminaisuusopin ja Jeesuksen jumalallisuuden. Hän pysyi liberaalina kristittynä noin 15 vuoden ajan, kunnes lopulta luopui kristinuskosta teodikean ongelman seurauksena. Menestyskirjassaan *Misquoting Jesus* (2005) Ehrman käsitteli Raamatun käsikirjoitusten historiaa ja kopistien tekemiä muutoksia. Vuonna 2012 Ehrman käsitteli kysymystä Jeesuksen historiallisuudesta teoksessaan *Did Jesus Exist? The Historical Argument for Jesus of Nazareth*, päätyen puoltamaan Jeesuksen historiallisuutta. Myöhemmässä teoksessaan *How Jesus Became God* (2014) Ehrman käsittelee, kuinka Jeesuksen seuraajat muuttivat historiallisen juutalaisen saarnaajan Jumalaksi. Vuonna 2020 Ehrman käsitteli kuolemanjälkeistä elämää teoksessaan *Heaven and Hell*. Hän argumentoi Jeesuksen uskoneen muinaiseen juutalaiseen käsitykseen, jonka mukaan sielu lakkaa olemasta ruumiin kuoltua, ja viimeisenä päivänä Jumala herättää kuolleet ruumiillisesti ylös kuolleista. Taivaan ja helvetin Ehrman uskoo tulleen osaksi kristillistä oppia vasta kreikkalaisina vaikutteina sielun kuolemattomuuden myötä. Ehrman julkaisi 2023 teoksen tuomiopäivästä ja Johanneksen ilmestyksestä.

Lähteet
-------

1. ↑  Ehrman, Bart: A Celebratory Moment for the Blog *The Bart Ehrman Blog*.  5.10.2020. Viitattu 24.8.2023. (englanniksi)
2. ↑  Bart D. Ehrman *The University of North Carolina at Chapel Hill*. Viitattu 24.8.2023. (englanniksi)
3. ↑  Shimron, Yonat: His popular blog debunks Christian myths. With the profits, he does the Christian thing. *Religion News*.  10.2.2023. Viitattu 24.8.2023. (englanniksi)
4. ↑  Bart D. Ehrman *Simon & Schuster*. Viitattu 24.8.2023. (englanniksi)
5. ↑  Morgan, Fiona: Complete interview with Bart Ehrman *Indy Week*.  25.3.2009. Viitattu 24.8.2023. (englanniksi)
6. ↑  Author Interviews: Jesus And The Hidden Contradictions Of The Gospels *National Public Radio*.  12.3.2010. Viitattu 31.12.2023. (englanniksi)
7. ↑  Q&A: Bart Ehrman: Misquoting Jesus *Publishers Weekly*.  24.1.2006. Viitattu 24.8.2023. (englanniksi)
8. ↑  'Did Jesus Exist?' A Historian Makes His Case *National Public Radio*.  1.4.2012. Viitattu 24.8.2023. (englanniksi)
9. ↑  If Jesus Never Called Himself God, How Did He Become One? *National Public Radio*.  7.4.2014. Viitattu 24.8.2023. (englanniksi)
10. ↑  Gross, Terry: Heaven And Hell Are 'Not What Jesus Preached,' Religion Scholar Says *National Public Radio*.  31.3.2020. Viitattu 24.8.2023. (englanniksi)
11. ↑  Gross, Terry: 'Armageddon' shows how literal readings of the Bible's end times affect modern times *National Public Radio*.  3.4.2023. Viitattu 24.8.2023. (englanniksi)


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Japani
* Tšekki
* Australia
* Kreikka
* Korea
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* IdRef

 |

 |